पाएं अपने शहर की ताज़ा ख़बरें और फ्री ई-पेपरडाउनलोड करें
रांची में कोरोना कहर बरपा रहा है। हालात ऐसे हैं कि लोगों को ऑक्सीजन भी नहीं मिल रहा। अगर संक्रमित काे हॉस्पिटल जाना है तो एंबुलेंस वाले मनमाना पैसा वसूल रहे हैं। इस हालात को देखते हुए पिछले माह 19 अप्रैल को हुई नगर निगम स्टैंडिंग कमेटी की बैठक में 500 ऑक्सीजन सिलेंडर, 2 एंबुलेंस और एक शव वाहन खरीदने की स्वीकृति दी गई थी।
लेकिन, अभी इसकी प्रक्रिया भी शुरू नहीं की। तर्क दिया गया कि सभी अधिकारी कोरोना संक्रमित हो गए हैं। लेकिन वहीं नगर निगम ने संकट की इस घड़ी में लोगों की जान की परवाह छोड़ रातू रोड में पेवर्स ब्लॉक लगाने का काम शुरू कर दिया। 28 अप्रैल को इसका टेंडर निकाल 12 मई को टेंडर खोलने की तिथि भी तय कर दी गई। इस पर करीब 4.35 करोड़ रुपए खर्च होंगे। इसके बावजूद मेयर, डिप्टी मेयर सहित पार्षदों ने इस मामले में चुप्पी साध ली है। क्योंकि पेवर्स ब्लॉक और रोड-नाली बनने से उन्हें कई तरह के फायदे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn